Sammendrag forelesning ”Hjerteanatomi”, 3. semester: 
Forelesningen gjennomgår hjertets makroskopiske anatomi og tar for seg hjertets beliggenhet i thorax, dets relasjoner til øvrige strukturer i mediastinum og lungene, samt noen enkle betraktninger om hjertets funksjon og embryologi. Følgende hovedpunkter belyses: 1) hjerteposens oppbygning (to parietale blad: pericardium fibrosum og pericardium serosum, samt ett visceralt blad: pericardium serosum = epikard), 2) hjerteveggens oppbygning (endokard, myokard, epikard), 3) hjertets kamre og ”ventiler” (atrium dextrum, atrium sinistrum, ventriculus dextrum, ventriculus sinstrum, hjerteskilleveggen, atrioventrikulærklaffene, pulpmonalklaffen, aortaklaffen), 4) impulsledningssystemet (sinusknuten, atrioventrikulærknuten, atrioventrikulærbunten, betydning for hjertets kontraksjon), 5) hjertets forbindelser med det store og lille kretsløp, 6) hjertets pumpefunksjon, hva skjer i henholdvis systole og diastole, 7) hjertets eget kretsløp, kransarterier og vener (arterier: a. coronaria dextra / r. marginalis dextra / r. interventricularis posterior og a. coronaria sinistra / r. interventricularis anterior / r. circumflexa. Vener: v. coronaria sinistra, v. interventricularis posterior, v. coronaria dextra, sinus coronarius) og deres hovedsakelige forløp og forsyningsområder, samt betydningen av at disse er endearterier med få anastomoser og kollateraler. Til slutt belyses enkelte aspekter av hjertets embryologi som er nyttige for å forstå en enkelte anatomiske forhold (foramen ovale / fossa ovalis, ductus arteriosus / ligamentum arteriosus, ulikt forløp av n. recurrens på høyre og venstre side).